BOPANNA
సెలక్షన్‌ తీరు ఆశ్చర్యానికి గురి చేసింది: బోపన్న
న్యూఢిల్లీ: తనను భారత డేవిస్‌ కప్‌ జట్టు నుంచి తప్పించడంపై టెన్నిస్‌ ఆటగాడు బోపన్నత ఆగ్రహం వ్యక్తం చేశాడు.అసలు భారత డేవిస్‌ కప్‌ జట్టు నుంచి ఎందుకు తప్పించారో వివరణ ఇవ్వాలంటూ ప్రశ్నించాడు.డేవిస్‌ కప్‌కు అఃల భారత టెన్నిస్‌ సంఘం(ఎఐటిఎస్‌) సెలక్షన్‌ తీరు తనను ఆశ్చర్యానికి గురి చేసిందని బోపన్న ర్యాంకుల ప్రాతిపదికన ఆటగాళ్లను ఎంపిక చేయకపో వడాన్ని తప్పబట్టాడు.ఐటాకు ఎవరైతే అనుకూలంగా ఉంటారో వారిని ఎంపిక చేసి మిగతావారిపై వేటువేయడం ఎంతవరకు సమం జసమని నిలదీశాడు.అయితే దీనిపై భారత డేవిస్‌ కప్‌ కోచ్‌,సెలక్షన్‌ కమిటీ సభ్యుడు జీషన్‌ అలీ మాత్రం ఇందులో ఎటువంటి తప్పిదం జరగలేదన్నారు.ప్రతిసారీ సెలక్టర్లు ర్యాంకుల ఆధారంగా ఆటగాళ్ల ఎంపిక చేయాల్సిన అవరసం లేదంటూ సర్దుకునే యత్నం చేశారు.
న్యూజిలాండ్‌తో పోరుకు ఎవరైతే ఖచ్చితంగా కుదురుతారో వారినే ఎంపిక చేసిసట్లు జీషన్‌ పేర్కొన్నాడు.అయిదుగురు సభ్యులతో కూడిన భారత డేవిస్‌ కప్‌ జట్టులో బోపన్నకు స్థానం దక్కలేదు. ఇందులో లియాండర్‌ పేస్‌,సాకేత్‌ మేనేని,రామ్‌ నాథన్‌ రామ్‌ కుమార్‌ ప్రజ్ఞేష్‌ గున్నేశ్వరన్‌,యుకీ బాంబ్రీలతో కూడిన జట్టును ఎంపిక చేసింది. ఈ జట్టులో ముగ్గురు సింగిల్స్‌ ఆటగాళ్లతో పాటు ఇద్దరు డబుల్స్‌ స్పెషలిస్టు లను ఎఐటిఎ ఎంపిక చేసింది.ఇక్కడ వ్యక్తిగత డబుల్స్‌ ర్యాంకింగ్స్‌లో లియాండర్‌ 59వ ర్యాంకులో ఉండగా,బోపన్న 28వ ర్యాంకులో ఉన్నాడు. డేవిస్‌ కప్‌ అర్హతలో భాగంగా ఫిబ్రవరి 3 నుంచి 5 వరకు పుణేలో జరిగే ఆసియా ఓసియానియా టోర్నీ న్యూజి లాండ్‌తో అమీతుమీ తేల్చు కోనుంది.